EkBass/fiwiki-20250220-pages-articles huggingface dataset:
Riemannin kuvauslause

Riemannin kuvauslause on Bernhard Riemannin keksimä laajennetun kompleksi­tason konformi­kuvauksia koskeva lause, joka kuuluu seuraavasti: : Olkoon A laajennetun kompleksitason yhdesti yhtenäinen alue, jolla on ainakin kaksi reunapistettä. Tällöin A on konformisesti ekvivalentti yksikkö­kiekon kanssa. Että alue on yhdesti yhtenäinen, merkitsee geometrisesti sitä, että siinä ei ole "reikiä". Kahden alueen konforminen ekvivalenttisuus taas merkitsee, että ne voidaan kuvata toisilleen sillä tavoin, että lokaali suurennussuhde on suunnasta riippumaton (joskin suurennussuhde saattaa vaihdella kuvattavan alueen eri osissa). Riemannin kuvauslauseesta seuraa, että jokainen laajennetun tason yhdesti yhtenäinen alue on konformisti ekvivalentti joko yksikkökiekon, tason tai laajennetun tason kanssa. Jokainen tällainen alue, jolla on ainakin kaksi reunapistettä, on konformisti ekvivalentti yksikkökiekon kanssa. Toisaalta jokainen tällainen alue, joka käsittää koko laajennetun tason yhtä pistettä lukuun ottamatta, on konformisti ekvivalentti tason kanssa. Laajennettu taso itsessään taas on kompakti eikä näin ollen ole edes topo­logisesti ekvi­valentti eli homeomorfinen minkään aidon osajoukkonsa kanssa. == Lähteet == luokka:Kompleksianalyysi Luokka:Matemaattiset teoreemat
Madang (maakunta)

Madang on maakunta Papua-Uudessa-Guineassa. Maakunnan pinta-ala on 28 886 neliökilometriä ja asukasluku yli 493 000 vuonna 2011. Sen tärkeimpiin vientituotteisiin kuuluu muun muassa kopra. Alueen edustalla sijaitsee useita saaria. Madangissa puhutaan jopa 175 eri kieltä, joista monilla on alle 1 000 puhujaa. Maakunnan pääkaupunki on Madang. == Lähteet == == Aiheesta muualla == Luokka:Papua-Uuden-Guinean maakunnat
Patriarkaatti

Patriarkaatti tarkoittaa seuraavia asioita: * patriarkaatti eli isänvalta, yhteiskuntajärjestys, jossa miehet ovat hallitsevassa asemassa * patriarkaatti, kirkon hiippakunta tai hallinnollinen alue, jonka piispaa kutsutaan patriarkaksi.
Patriarkaatti (kirkko)

Patriarkaatti on kristillinen hiippakunta tai laajempi hallinnollinen alue, jonka johtavaa piispaa nimitetään patriarkaksi. Patriarkka nimitystä käytetään erityisesti ortodoksisessa ja katolisessa kirkossa erityistä kunnioitusta nauttivasta historialtaan tai väkiluvultaan merkittävän paikalliskirkon johtavasta piispasta. ==Historia== Ensimmäiset patriarkaatit perustettiin kristillisen perinteen mukaan ensimmäisellä vuosisadalla Roomaan, Antiokiaan ja Aleksandriaan. Myöhemmin perustettiin Konstantinopolin ekumeeninen patriarkaatti sekä Jerusalemin patriarkaatti. Nämä viisi vanhaa patriarkkaa tunnetaan myös Pentarkiana ja ne olivat ensimmäisen vuosituhannen kirkon merkittävimmät piispanistuimet. Myöhempinä aikoina patriarkaatti-nimityksen käyttö laajeni käsittämään useampia kirkollisiahallintoalueita. == Nykyisiä patriarkaatteja == * Ortodoksinen kirkko tunnustaa viisi vanhaa patriarkaattia: ** Konstantinopolin ekumeeninen patriarkaatti ** Aleksandrian patriarkaatti ** Antiokian patriarkaatti ** Jerusalemin patriarkaatti ** Rooman patriarkaatti, jonka tosin katsotaan suuren skisman jälkeen eronneen ortodoksisesta kirkosta ** Näiden lisäksi tunnetaan viisi uutta ja nuorempaa patriarkaattia: Moskovan, Serbian, Romanian, Georgian ja Bulgarian patriarkaatit * Katolisen kirkko **Latinalainen riitus ***Rooman patriarkka eli paavi. ***Lisäksi Lissabonin, Venetsian, Jerusalemin, Itä-Intian ja Länsi- Intian piispoille on annettu patriarkan arvo kunnianimenä, vaikka ne kuuluvatkin Rooman patriarkaattiin. **Itäisissä riituksissa ***Aleksandrian koptilaiskatolinen patriarkka ***Antiokian syyrialaiskatolinen patriarkka ***Antiokian melkiittikatolinen patriarkka ***Antiokian maroniittipatriarkka ***Babylonin kaldealaiskatolinen patriarkka ***Kilikian armenialaiskatolinen patriarkka. * Useita eri nestorilaisten ja orientaalisten ortodoksisten kirkkojen patriarkkoja. * Protestanttisuudessa Tšekkoslovakian hussilaisen kirkon johtajaa kutsutaan patriarkaksi. == Lähteet == Luokka:Katolisen kirkon käytännöt Luokka:Ortodoksisen kirkon käytännöt
Tyhmyys

Tyhmyys on käsityskyvyn tai älyn puutetta tai epäviisautta. == Suomen sanan tyhmyys alkuperä == Suomen kielessä sana tyhmä oli alun perin vain toinen tapa lausua sana tuhma. Näin oli vielä esimerkiksi kalevalaisessa kansanrunoudessa. Merkitykseltään sanat tuhma ja tyhmä olivat siis sama sana, ennen kuin ne eriytettiin toisistaan. Sanalla oli sekä nykyisen tuhma-sanan että nykyisen tyhmä-sanan merkitykset: tuhmuuden katsottiin olevan tyhmyyttä. Ilkeät ja kurittomat (tuhmat) ajateltiin siis jollain tavoin hölmöiksi, ajattelemattomiksi tai vajavaisiksi (tyhmiksi). Pahuus oli eri asia kuin tuhmuus ja tyhmyys, se ei ollut vain vajavaisuutta, vaan tietoista hyvän vastaista toimintaa, ja siten paljon vakavampi asia. Nykykäsittein vanhan käsityksen mukaista tuhmaa tai tyhmää voitaisiin pitää ainakin osittain syyntakeettomana haitallisiin tekoihinsa, kun taas paha on syyntakeellinen. == Matthijs van Boxselin käsitys tyhmyydestä == Matthijs van Boxselin mukaan tyhmyyden voi määritellä vain jonkin muun ominaisuuden puutteeksi tai vastakohdaksi. Tyhmyyttä ei voi tavoitella, koska tietoisena se ei ole enää tyhmyyttä vaan lisätietoa. Omasta tyhmyydestään ei siten voi olla tietoinen. Tyhmyyteen liittyy toimiminen tietämättään vastoin omaa etuaan. == Toiminnallinen tyhmyys == Toiminnallinen tyhmyys on kriittisen pohdinnan poissaoloa, jota esiintyy esimerkiksi työpaikoilla. Tyhmyys luo organisaatioon yhtenäisen ja yksimielisen tilan, jossa työntekijä alkaa välttää päätösten, rakenteiden ja visioiden kyseenalaistamista. Samanaikaisesti tyhmyys kuitenkin nostaa organisaation tuottavuutta ja tehokkuutta. Jos liian moni terävä yksilö ehdottaisi vaihtoehtoisia toimintatapoja tai kysyisi kriittisiä kysymyksiä, työ hidastuisi. Tyhmyyttä ei vain saa olla liikaa.Tyhmyydestä on työpaikalla suurta hyötyä , Työpiste-verkkolehti 26.4.2013. == Lähteet == == Kirjallisuutta == * * * == Aiheesta muualla == * Melender, Tommi: Kuinka typerää! Suomen Kuvalehti 27.3.2024. Luokka:Kehityspsykologia Luokka:Psykometriikka
Tikanheitto

thumb|300px|Tavanomainen vapaa-ajalla käytetty tikkataulu ja tikat. Tikanheitto (myös nimellä suomalainen tikkapeli) on ajanvietepeli, jossa tikkaa eli heitettävää nuolta yritetään saada osumaan keskelle pyöreää maalitaulua. Keskellä taulua on kymppi, josta saa kymmenen pistettä, ja pisteet laskevat taulun reunaa kohti päättyen yhteen. Eniten pisteitä usealla tikalla saanut voittaa. Luonteeltaan suomalainen tikkapeli on puhdas tarkkuusheittopeli. Tikanheiton tikat ovat jykevämpiä kuin darts-tikkapelin tikat. Tikkataulu kiinnitetään 150 cm:n korkeudelle mitattuna heittotasosta taulun keskiöönSäännöt, Suomen Tikkaurheiluliitto, 21.11.2011. Heittomatka on miehillä ja yli 15-vuotiailla pojilla 5 metriä, naisilla, tytöillä ja alle 15-vuotiailla pojilla 4 metriä. Kaikki apuvälineet ovat kiellettyjä, mutta apuvälineenä ei pidetä henkilön muutenkin valtaosan valveillaoloajastaan käyttämää välinettä (silmälaseja, kuulolaitetta tms.). Suomessa järjestetään myös kymmenittäin tikanheittokilpailuja vuodessa. Yleisimmät pelimuodot ovat: *25 tikan sarja, jossa enimmäispistemäärä on 250 pistettä. *50 tikan sarja, jossa kahden kierroksen tulokset lasketaan yhteen *125 tikassa heitetään yhtäjaksoisesti 25 × 5 tikkaa ja 250 tikassa heitetään 50 × 5 tikkaa. Joukkuekilpailussa miesten joukkueeseen kuuluu 4 heittäjää ja naisten ja nuorten joukkueeseen kumpaankin kolme heittäjää. Kukin joukkueen jäsen heittää viisi kertaa viisi tikkaa. Useimmiten tikat heitetään tauluun niin, että tuolla vuorolla jo heitettyä tikkaa ei irroteta ennen kuin kyseisellä vuorolla on heitetty kaikki tikat, mutta säännöt mahdollistavat myös sen muunnelman, että tikkoja heitetään yksi kerrallaan. Tällöin kukin tikka irrotetaan saman tien heiton jälkeen, jolloin taulussa ei ole kiinni useampaa tikkaa kuin yksi. Tikanheiton viralliset kilpailut käydään sisätiloissa. ===Darts=== Englantilaisesta tikanheitosta eli dartsista on oma artikkelinsa. == Lähteet == == Aiheesta muualla == * Suomen Tikkaurheiluliitto ry * Kuinka dartsista tuli mökkitikka eli Suomalaisen tikanheiton ja tikkataulun valmistuksen historiaa Luokka:Toiminnalliset pelit Luokka:Tarkkuuslajit
Mafeteng

Mafeteng on yksi Lesothon kymmenestä alueesta. Se sijaitsee Lesothon länsirajalla. Sen pinta-ala on 2 119 neliökilometriä ja arvioitu asukasluku noin 290 000 (2011) Myös alueen pääkaupunki on nimeltään Mafeteng. Alue rajoittuu lännessä Etelä-Afrikan tasavaltaan, pohjoisessa Maserun alueeseen ja etelässä Mohale's Hoekin alueeseen. == Lähteet == == Aiheesta muualla == Luokka:Lesothon alueet
Berea

Berea on yksi Lesothon kymmenestä alueesta. Sen pinta-ala on 2 222 neliökilometriä ja sen asukasluku vuonna 2011 oli 273 832. Alueen suurin kaupunki ja pääkaupunki on Teyateyaneng. Berean naapurialueet ovat Leribe, Maseru ja Thaba-Tseka. == Lähteet == Luokka:Lesothon alueet
Maserun alue

Maserun alue on yksi Lesothon kymmenestä alueesta. Maserun alue sijaitsee Leshoton länsiosassa. Aluetta ympäröivät pohjoisessa Berean, idässä Thaba- Tsekan, etelässä Mohale’s Hoekin ja lounaassa Mafeteng alueet. Lännessä naapurina on Etelä-Afrikan Vapaavaltion provinssi. Maserun alueen pinta-ala on 4 279 neliökilometriä ja maan tilastokeskuksen arvioima väkiluku 566 377 (2021). Tämä vastasi 27,3 prosenttia koko kuningaskunnan väestöstä. Aiemmissa väestönlaskennossa alueen väkiluku oli kehittynyt seuraavasti: 393 154 (VL1996), 431 998 (VL2006) ja 519 186 (VL2016). Alueen suurin kaupunki ja pääkaupunki on Maseru (343 541 as., VL2016), joka on samalla myös koko Lesothon pääkaupunki. Maseru Town.jpg|Pääkaupunki Maserua. View of a small village just a few km from Maseru.jpg|Kylä kuivaan vuodenaikaan, muutama kilometri pääkaupungista. Maseru South West Phase III (Masowe III) Housing Estate - panoramio.jpg|Maseru South West (Masowe III, vuonna 2010). 2010 Roof of Africa Day 2 - panoramio.jpg|Alueen ylänkömaisemaan sisältyy myös vuoria. Ramabanta Valley - panoramio - Graham Maclachlan.jpg|Ramabantan laaksoa. Unnamed Road, Lesotho - panoramio (246).jpg|Monet viljelmät on pengerretty. On the way to Ramabanta - panoramio.jpg|Lampaita laitumella. == Lähteet == == Aiheesta muualla == Luokka:Lesothon alueet
Tiibetinbuddhalainen musiikki

Monia tiibetinbuddhalaisuuden rituaaleja säestetään musiikilla. Luostarin temppeliorkesteri koostuu puhaltimista ja lyömäsoittimista. Puhaltimista näyttävin on pari metriä pitkä sveitsiläisen alppitorven tyyppinen metallitorvi (rag-dung). Oboensukuisia puupuhaltimia (rgya-gling) soitetaan aina pareittain joko temppeliorkesterin osana tai aamu- ja iltahymnejä esitettäessä luostarin ulkopuolella. Orkesterissa on puhaltimien lisäksi vielä kotiloista tehtyjä torvia sekä pari lyhyttä torvea, jotka ennen tehtiin ihmisen sääriluusta. Nykyään ne valmistetaan metallista. Lisäksi orkesterissa on joukko lyömäsoittimia, kaksi eri kokoista symbaalia ja iso kehärumpu sekä pieni käsirumpu. Munkit tai nunnat laulavat matalalla äänellä sutra-tekstejä. Laulu on vuoroin resitatiivista, vuoroin rytmikästä. ==Soittimet== Drilbu: Pronssinen käsikello, jota käytetään yhdessä salamavaltikan ( s. vajra, t. dorje) kanssa, pidetään vasemmassa kädessä. Feminiininen kello edustaa viisautta ja tyhjyyttä, sen läpitunkevat helähdykset edustavat katoavaisuutta. Kelloa soitetaan usein yhtaikaa damarun kanssa seremonian kohokohdissa. (Gothóni-Māhapañña 1990:101) (Ks. myös Mabbett 1994:20-21) Damaru: Kallorumpu, joka on tehty joko kahdesta tiimalasin tapaan toisiinsa liitetystä kalloholvista tai puusta. Nahkakalvoja rummutetaan kahdella hihnoihin kiinnitetyllä solmulla. Rumpua päristetään mm. mysteerinäytelmissä sekä karkotettaessa demonisia voimia. Alkuperältään se on intialainen Śivan tunnus ja ilmentää mm. vastakohtien ykseyttä. (Gothóni-Māhapañña 1990:101) Rag-dung: Suuri 3-4 metriä pitkä kuparinen bassotorvi kuuluu jokaiseen luostariorkesteriin antamaan taustalla syvän bassoäänen. Niiden matala ukkossävel tuhoaa jyrinällään helvettien piinat. Torvia soitetaan pareittain siten ettei ääni välillä katkea. (Gothóni-Māhapañña 1990:101) Dungkar Alkuperältään muinaisintialainen kotilotorvi (engl. conch), jolla lamalaistemppelien katolta soitettuna kutsuu munkit koolle, symboloi opin julistusta. (Gothóni-Māhapañña 1990:102). Soitetaan myös temppelissä pujassa. Rgya-gling: Iranilaisperäinen oboe. (Gothóni-Māhapañña 1990:102) Kang-ling: Reisiluutrumpetti on peräisin Tiibetin muinaisuskonnosta bönistä. Tehty joko vainajan reisiluusta tai nykyään metallista. (Gothóni-Māhapañña 1990:102) Rolmo: suuret symbaalit, joissa on iso keskuskuhmu, lyödään vertikaalisesti, käytetään raivoisien jumaluuksien rituaaleissa, alku- ja loppumerkin antamisessa (Gothóni-Māhapañña 1990:102). Nimi tarkoittaa myös yleensä musiikkia ja soittimia; symbaaleja soittaa rituaalia johtava munkki. Silnyen: symbaalit, joissa on pieni keskuskuhmu, lyödään horisontaalisesti, käytetään rauhallisten meditaatiojumaluuksien seremonioissa. (Gothóni-Māhapañña 1990:102) Tingshag: pienet symbaalit kutsuvat nälkäisiä henkiä uhrialttarille ja saattelemaan vainajien harhailua bardossa. Läpitunkeva hopeankirkas ja kauan kestävä ääni saadaan aikaan valamalla soitin erityisestä kellometalliseoksesta. (Gothóni-Māhapañña 1990:102) Luokka:Buddhalainen taide Luokka:Kansanmusiikki Luokka:Tiibetin kulttuuri
Kyrö (Pöytyä)

Kyrö on Pöytyän kunnan kylä ja keskustaajama. Vuoteen 2005 asti se oli Karinaisten kunnan suurin taajama, kunnes vuonna 2005 Karinainen yhdistyi Pöytyän kuntaan. Taajaman kautta kulkevat sekä Turku–Toijala-rata että nykyinen valtatie 9. Alun perin taajama muodostui Kyrön rautatieaseman ympärille lähelle Karinaisten ja Pöytyän rajaa. Jo ennen kuntaliitosta taajama ulottui myös hiukan Pöytyän puolelle. Nimismies Edward Sjömanin ansiosta Kyrö sai vuonna 1876 rautatieaseman. Valtion rautateiden suunnitelmissa oli perustaa rautatieasema naapurikuntaan Pöytyälle. Sjöbergin ansiosta valtiolle lahjoitettiin rakennukset, maa-alaa sekä 1 000 markkaa rahaa, joten rautatieasema tuli Kyröön. Perimätiedon mukaan avajaispäivänä 22. kesäkuuta 1876 läheiseltä Mikolanvuoren kalliolta, läheltä nykyistä vesitornia, ammuttiin ratamiesten poraamista kalliorei'istä ruutipanoksia uuden radan kunniaksi. Henkilöliikenteen osalta aikataulun mukainen ajo alkoi Turku–Toijala-välillä 13. tammikuuta 1876, vaikka asemarakennukset eivät olleet vielä valmiita. 1920-luvulla Kyröstä Turkuun kulki Suomen ensimmäinen aikataulun mukainen moottorivaunu. Henkilöliikenteen junat eivät ole pysähtyneet Kyrössä vuoden 1991 jälkeen. Vuonna 2009 Museovirasto määritteli Kyrön rautatieaseman yhdeksi Suomen valtakunnallisesti merkittävistä rakennetuista kulttuuriympäristöistä. Kyrössä sijaitsee myös Auranmaan Viikkolehden toimitus ja Elisenvaaran yhteiskoulu. ==Lähteet== Luokka:Karinaisten kylät Luokka:Suomen kuntakeskukset Luokka:Varsinais-Suomen maakunnan taajamat
Bedlamin kuutio

thumb|250px|Bedlamin kuutio thumb|250px Bedlamin kuutio on Bruce Bedlamin kehittämä älypeli, jossa on tarkoituksena rakentaa 13 erilaisesta palasta 4 x 4 x 4 -kuutio. Bedlamin kuutiolla on kaiken kaikkiaan 19 186 erilaista ratkaisua, mutta jo yhdenkin ratkaisun keksiminen pelkästään kokeilemalla on aikaa vievää palojen erilaisuuden ja monimutkaisuuden takia. == Aiheesta muualla == * Bedlamin kuutio * Bedlamin kuution ratkaisija Luokka:Siirtosarjatehtävät
Valtioliitto

Valtioliitto eli konfederaatio () on kahden tai useamman valtion muodostama pysyvä liitto. Jäsenet hoitavat yhdessä valtiollisia asioita, mutta pidättävät laajan itsemääräämisoikeuden ja usein muodollisen itsenäisyyden. Yleensä valtioliittojen perustana on turvallisuuden lujittaminen, jolloin kyseessä on pidemmälle menevä yhteistyö kuin sotilasliitto, mutta ei niin pitkälle menevä yhteistyö kuin mitä liittovaltion perustaminen edellyttäisi. == Luettelo historiallisista valtioliitoista == Valtioliitto Vuodet 800–1804 1137–1716 1200–1400-luku 1291–1848 1375–1468 1379–1501 1397–1523 1435–1561 1447–1492 1501–1569 1536–1814 1581–1795 1641–1649 Lundan kuningaskunta 1665–1887 1674–1818 1806–1813 1815–1866 1814–1905 1836–1839 1842–1844 1861–1865 1917-1922 1921–1926 1953–1963 1958–1961 1972 Senegambian konfederaatio 1982–1989 2003–2006 == Lähteet == == Aiheesta muualla == Luokka:Federalismi
Sunilan I hallitus

Sunilan I hallitus oli Suomen tasavallan 15. hallitus. Se oli Maalaisliiton yksin muodostama vähemmistöhallitus, joka toimi 372 päivää 17. joulukuuta 1927 – 22. joulukuuta 1928. Huolimatta siitä, että porvaripuolueet olivat yhdessä kaataneet Tannerin hallituksen, ne eivät päässeet neuvotteluissaan sopimukseen yhteisestä hallituksesta, ja niin päädyttiin eduskuntavaalien voittajan Maalaisliiton vähemmistöhallitukseen maataloushallituksen pääjohtaja Juho Sunilan johdolla. Heikki Eskelinen: Itsenäisyytemme vuosikymmenet 1917–66, s. 84. Helsinki: Yhtyneet Kuvalehdet, 1966. Eemil Hynninen, Kalle Jutila, Torsten Malinen ja Sigurd Mattsson nimitettiin ensimmäistä kertaa ministereiksi. https://digi.kansalliskirjasto.fi/aikakausi/binding/1109473?page=42 Sunilan I hallitus kaatui opposition välikysymykseen, joka koski joidenkin suojeluskuntalaisten mielivaltaisesta toimintaa Sunilan hallituksen kaudella tuli voimaan eduskunnan toimintaa ohjaava valtiopäiväjärjestys, jonka eduskunta hyväksyi tammikuussa 1928. Se oli voimassa 2000-luvun taitteeseen saakka, jolloin sen korvasivat uuden perustuslain säännökset. == Kokoonpano == Ministeri Tehtävissä Puolue Pääministeri Juho Sunila 17.12.1927 - 22.12.1928 Maalaisliitto Ulkoasiainministeri Hjalmar Procopé 17.12.1927 - 22.12.1928 amm. Oikeusministeri Torsten Malinen 17.12.1927 - 22.12.1928 amm. Sisäasiainministeri Matti Aura 17.12.1927 - 22.12.1928 amm. Puolustusministeri Jalo Lahdensuo 17.12.1927 - 22.12.1928 Maalaisliitto Valtiovarainministeri Juho Niukkanen 17.12.1927 - 22.12.1928 Maalaisliitto Opetusministeri Antti Kukkonen 17.12.1927 - 22.12.1928 Maalaisliitto Maatalousministeri Sigurd Mattsson 17.12.1927 - 22.12.1928 Maalaisliitto Kulkulaitosten ja yleisten töiden ministeri Eemil Hynninen 17.12.1927 - 22.12.1928 Maalaisliitto Kauppa- ja teollisuusministeri Pekka Heikkinen 17.12.1927 - 22.12.1928 Maalaisliitto Sosiaaliministeri Kalle Lohi 17.12.1927 - 22.12.1928 Maalaisliitto Apulaismaatalousministeri Vihtori Vesterinen Kalle Jutila 17.12.1927 - 16.10.1928 16.10.1928 - 22.12.1928 Maalaisliitto Maalaisliitto Salkuton ministeri Kalle Jutila 17.12.1927 - 16.10.1928 Maalaisliitto == Lähteet == ==Aiheesta muualla== *Tuomas Rantala: Uusi uljas maalaisliittolaisuus? Pääministeri J. E. Sunila ja hänen maalaisliittolainen hallituksensa 1927–1928 Suomen historian pro gradu -tutkielma. Tampereen yliopisto 2010. Luokka:Suomen hallitukset
Pihlaja

Pihlaja voi tarkoittaa seuraavia: ==Yleisnimi== * Pihlajat (Sorbus), ruusukasvien heimoon kuuluva kasvisuku * Pihlaja, kotipihlaja (Sorbus aucuparia), suvun tunnetuin laji == Sukunimi == Suomalainen sukunimi: * Elli Pihlaja (1906–1985), oopperalaulaja * Inkeri Pihlaja (1900–1970), kirjailija * Jouni Pihlaja (s. 1966), futsalvalmentaja * Kalevi Pihlaja (1940–2022), kemisti, professori * Katri Pihlaja (1893–1930), näyttelijä * Matti Pihlaja (1923–1973), näyttelijä * Rafael Pihlaja (1893–1951), näyttelijä === Kuvitteellisia henkilöitä === * Marja Pihlaja, tv-sarjassa Salatut elämät * Vemmu Pihlaja, tv-sarjassa Salatut elämät ==Muita== * Pihlaja, oik. Titta Pihlajamaa, suomalainen laulaja * Pihlaja, Pekka Halosen maalaus * Pihlaja, Fazerin marmeladimakeinen
Papyruskaisla

Papyruskaisla (Cyperus papyrus) on Afrikasta peräisin oleva sädekaisloihin (Cyperus) kuuluva kasvi. Sen korret ovat alhaalta 40 mm paksut, ja voivat kasvaa jopa viisi metriä pitkiksi. Jokaisen korren päässä on tupsu kiiltäviä, vihreitä kukkavarsia, joihin kehittyy kesän mittaan ruskeat, tähtimäiset kukat.Plantz Africa == Levinneisyys == Antiikin aikoina papyrusta kasvoi Niilin alavirralla, mutta se on sittemmin kadonnut sieltä. Nykyisin sitä tavataan suoalueilla, matalissa järvissä ja jokivarsilla lähes koko Afrikassa, Palestiinassa ja Sisiliassa. == Käyttö == Muinaisessa Egyptissä papyrusta käytettiin ravinnoksi, lääkkeeksi, kuituna ja rakennusaineena. Papyrus tunnetaan kirjoitusalustana, mutta kuidusta tehtiin myös sandaaleita, koreja, veneitä ja viuhkoja. Meheviä maavarsia ja varren alaosia syötiin raakoina ja keitettyinä. Papyruksen tuhkaa käytettiin silmäsairauksien hoitoon ja estämään rakkuloiden leviämistä. == Kuvia == Tiedosto:Papiro-Ciane.jpg Tiedosto:Cyperus papirus Orto botanico di Palermo 0009.JPG Tiedosto:Cyperus papirus Orto botanico di Palermo 0006.JPG Tiedosto:Cyperus papyrus6.jpg Tiedosto:Cyperus papyrus1.jpg Tiedosto:Cyperus papyrus0.jpg Tiedosto:Cyperus papyrus5.jpg == Lähteet == == Aiheesta muualla == * Papyruskaisla Luokka:Papyrus Luokka:Sädekaislat
Šokkilamelli

Šokkilamelli on varsinkin kvartsin kidepinnalle syntyvä lasitäytteinen rakenne,Geologi ratkoo meteoriitin arvoitusta. Helsingin Sanomat 27.5.2014 Arkistoitu Archive.is joka kertoo korkeista paineista ja lämpötiloista. Šokkilamelleja voi syntyä myös muihin kiven mineraaleihin. Maan ja taivaan kohtaamisessa eli meteoriittitörmäyksissä syntyy valtavia lämpötiloja ja paineita, jotka vaikuttavat kiven mineraaleihin. Šokkilamellien esiintyminen on yksi todiste siitä, että jokin kraatteri on meteoriittitörmäyksen aikaansaama eikä esimerkiksi tulivuorenpurkauskraatteri. ==Lähteet== Luokka:Kosmiset törmäykset
Sädekaislat

Sädekaislat (Cyperus) on sarakasvien (Cyperaceae) heimoon kuuluva kasvisuku. Se käsittää noin 500–900 lajia, jotka kasvavat kosteikoissa ja kuivalla maalla. Sädekaislat voi tunnistaa erikoisen kukintonsa perusteella. Joitakin lajeja kasvatetaan kuitukasveina tai ruoan ja hajusteiden valmistukseen, toiset ovat pahoja rikkaruohoja.Florida University Sukuun kuuluu myös papyrussädekaisla eli papyruskaisla (Cyperus papyrus), josta on valmistettu papyrusta jo antiikin aikoihin. == Lajeja == Tunnetuimpia sädekaislalajeja ovat: * Cyperus albostriatus – mooseksensädekaisla * Cyperus alopecuroides – häntäsädekaisla * Cyperus alternifolius * Cyperus articulatus * Cyperus capitatus – dyynisädekaisla * Cyperus compressus * Cyperus congestus * Cyperus cyperoides – pallerosädekaisla * Cyperus difformis * Cyperus distans * Cyperus echinatus – pallosädekaisla * Cyperus elatus * Cyperus elegans * Cyperus ephemerus * Cyperus eragrostis – röllisädekaisla * Cyperus eremicus * Cyperus esculentus – kultasädekaisla ** Cyperus esculentus var. esculentus ** Cyperus esculentus var. sativus – kastanjasädekaisla eli maakastanja, maamanteli, chufa * Cyperus fuscus – lattasädekaisla eli pikkusädekaisla * Cyperus glaber – kiiltosädekaisla * Cyperus glaucophyllus – sinesädekaisla * Cyperus glomeratus * Cyperus haspan – haspansädekaisla * Cyperus involucratus – isosädekaisla * Cyperus iria * Cyperus laevigatus – silosädekaisla ** Cyperus laevigatus subsp. distachyos – kalvassilosädekaisla ** Cyperus laevigatus subsp. laevigatus – tummasilosädekaisla * Cyperus laxus * Cyperus ligularis * Cyperus longus – sukkulasädekaisla * Cyperus luzulae * Cyperus maranguensis – siirosädekaisla * Cyperus michelianus – keräsädekaisla * Cyperus odoratus * Cyperus owanii – rassisädekaisla * Cyperus papyrus – papyrussädekaisla eli papyruskaisla * Cyperus polystachyos – varstasädekaisla * Cyperus prolifer * Cyperus retrofractus * Cyperus rotundus – ruskosädekaisla http://www.iucnredlist.org/details/158183/0http://finto.fi/kassu/fi/page/k96587 * Cyperus rubicundus – lastasädekaisla * Cyperus squarrosus * Cyperus strigosus * Cyperus subumbellatus – sarjasädekaisla == Lähteet == == Aiheesta muualla == * Finto: Kassu – Kasvien suomenkieliset nimet: Sädekaislat (Cyperus) * Suomen Lajitietokeskus: Sädekaislat – Cyperus * Den virtuella floran: Cyperus * ITIS: Cyperus * United States Department of Agriculture (USDA): Cyperus * Flora of China: Cyperus *
Pohjois-Karjalan keskussairaala

Pohjois-Karjalan keskussairaala (PKKS) on Pohjois-Karjalan hyvinvointialueen ylläpitämä keskussairaaala. Se on vuonna 1953 rakennettu sairaala ja samalla maan ensimmäinen keskussairaala. Sairaalan perustamisasiakirja allekirjoitettiin muutama vuosi aikaisemmin vuonna 1947. Sairaala sijaitsee Joensuussa Niinivaaran laella, josta sen valkea päärakennus näkyy kymmenien kilometrien päähän aina Kolille asti. 12-kerroksisen rakennuksen korkeus on 45 metriä. Sairaalarakennusten suunnittelusta vastasi arkkitehdit Jussi Paatela yhdessä Olli Pöyryn sekä Marja Pöyryn kanssa. Sairaala järjestää Pohjois- Karjalassa erikoissairaanhoidon palvelut 13 kunnan alueella yhteensä 163 400 asukkaalle.Pohjois-Karjalan hyvinvointialue kuuluu Itä-Suomen sosiaali- ja terveydenhuollon yhteistyöalueeseen. Alueen yliopstollinen sairaala on Kuopion yliopistollinen sairaala. Osa erikoissairaanhoidosta järjestetään alueen yliopistollisessa sairaalassa. Pohjois-Karjalan keskussairaalassa ei ole avosydänkirurgiaa ja neurokirurgiaa. Valtionneuvoston asetuksella esimerkiksi elinsiirrot on keskitetty koko maassa Helsingin yliopistolliseen keskussairaalaan ja ylipainehappihoito Turun yliopistolliseen keskussairaalaan. Sairaala toimii opetussairaalana sosiaali- ja terveysalan sekä lääketieteen opiskelijoille. Sairaalan yhteydessä on helikopterikenttä potilaskuljetuksia varten. == Katso myös == * Itä-Suomen laboratoriokeskuksen liikelaitoskuntayhtymä (ISLAB) *Luettelo Suomen sairaaloista ==Lähteet== * Harri Mustaniemi: Rautainen operatsionipöytä, Pohjois-Karjalan sairaanhoidon historiikki, Joensuu 1996 ===Viitteet=== == Aiheesta muualla == * Pohjois- Karjalan keskussairaala, verkkosivut * Pohjois-Karjalan keskussairaala Joensuun kaupungin karttapalvelussa * Pohjois-Karjalan sairaanhoito- ja sosiaalipalvelujen kuntayhtymä *Islab, verkkosivut *Lounaskahvila Herkkuhetki, verkkosivut Luokka:Joensuun rakennukset ja rakennelmat Luokka:Suomen lentopaikat Luokka:Suomen sairaalat Luokka:Suomen terveysasemat, terveyskeskukset ja terveyskeskuspäivystykset Luokka:Pohjois-Karjalan sosiaali- ja terveyspalvelujen kuntayhtymä
San Marino (kaupunki)

San Marino (), joskus vain Città, on San Marinon valtion pääkaupunki ja yksi maan yhdeksästä kunnasta eli castellista. Kaupungin pinta-ala on 7,09 neliökilometriä ja siellä on 4 044 asukasta (2018), joten väkiluvultaan se on maan kunnista vasta kolmanneksi suurin. Se sijaitsee maan keskiosassa ja rajautuu Acquavivan, Borgo Maggioren, Fiorentinon ja Chiesanuovan kuntiin San Marinossa sekä San Leon kaupunkiin Italiassa. Kaupungin historiallinen keskusta sijaitsee Monte Titano -vuorella, joka on maan korkein kohta (yli 700 metriä). Sen nähtävyyksiin kuuluvat kolme keskiaikaista tornia, Palazzo pubblico ja Pyhän Marinuksen basilika, jossa säilytetään kaupungin perustajan Pyhän Marinuksen pyhäinjäännöksiä. == Historia == Ensimmäiset maininnat San Marinon kaupungista ovat yhtä vanhoja kuin itse maakin: 300-luvun alussa Pyhä Marinus perusti kaupungin paettuaan uskonnollisia vainoja Riministä. Palazzo Pubblico rakennettiin 1800-luvun lopussa ja remontoitiin 1996. Vuonna 1985 kaupunkiin avattiin San Marinon tasavallan yliopisto, joka on koko maan ainoa.. == Kulttuuri == Historiallinen keskusta ja Monte Titano listattiin Unescon maailmanperintöluettelon kohteeksi vuonna 2008. Autoilu on kielletty kokonaan historiallisen keskustan alueella. Muratan alueelta löytyy puistoja ja Fosso di Canepasta vanhoja kaupungin käyttämiä myllyjä. Kolmen tornin yhteydessä toimii useita museoita, joihin kuuluvat mm. vampyyrien ja ihmissusien museo sekä keskiaikaisten aseiden museo. Muita paikallisia museoita ovat mm.: * Maastamuuton museo (julkinen) * Kidutusmuseo (yksityinen) * Nykyaikaisten aseiden museo (yksityinen) Paikallisia jalkapallojoukkueita ovat Società Polisportiva Tre Penne (tai lyhyemmin Tre Penne, perustettu 1956) ja Società Sportiva Murata (perustettu 1966). Kaupungissa on yksi jalkapallostadion Campo sportivo di Fonte dell'Ovo. Olympiasoihtu kävi San Marinossa 12. tammikuuta 2006. == Elinkeinot ja hallinto == Kaupungissa ei juurikaan ole teollisuutta, vaan sen tärkein elinkeino on turismi. Pieniä yrityksiä San Marinossa on hieman yli 400, mutta niitä on jouduttu sulkemaan turistien määrän vähentyessä. San Marinon yleisradioyhtiön San Marino RTV:n pääkonttori sijaitsee San Marinon kaupungissa. San Marinon tasavallan yliopiston päärakennus sijaitsee kaupungissa. Lisäksi esperantonkielinen tieteellinen seura AIS on rekisteröitynyt San Marinon kaupunkiin. Kuntaan kuuluvat Cà Berlonen, Canepan, Casolen, Castellaron, Montalbon, Muratan ja Santa Mustiolan curaziat. Kaupungin pormestaria vastaava viranhaltija, italiaksi capitano di castello, on Tommaso Rossini. Kaupungissa päätösvaltaa käyttää kaupunginvaltuusto (italiaksi giunta di castello), johon kuuluu yhdeksän edustajaa sekä capitano. Paikallisvaalit pidetään joka viides vuosi.. == Kuvia == Tiedosto:Palazzo Pubblico - esterno.jpg|Palazzo Pubblico Tiedosto:San Marino statua della libertà.jpg|Vapauden patsas Palazzo Pubblicon edustalla. Tiedosto:Funala RSM.jpg|Giuseppe Garibaldin aukio. Tiedosto:Cathedral San Marino - Exterior.jpg|Pyhän Marinuksen basilika == Lähteet == == Aiheesta muualla == * Luokka:Unescon maailmanperintökohteet Euroopassa
São Tomé

São Tomé (port. ”Pyhä Tuomas”) on Guineanlahdella sijaitsevan São Tomé ja Príncipen saarivaltion pääkaupunki ja maan suurin kaupunki. Vuoden 2012 väestönlaskennan mukaan sen asukasluku oli 66 888. Kaupunki sijaitsee samannimisen saaren koillisrannikolla. == Historia == Portugalilaiset perustivat São Tomén vuonna 1485. Vuonna 1599 hollantilaiset valtasivat kaupungin ja saaret yhdeksi päiväksi. He uusivat valtausyrityksensä vuonna 1641 ja onnistuivat pitämään sitä hallussaan vuoden. São Tomé oli siirtokunnan pääkaupunki vuoteen 1753 ja maan pääkaupunki vuodesta 1852. Vuodesta 1975 se on ollut itsenäisen São Tomén ja Príncipen demokraattisen tasavallan pääkaupunki. == Lähteet == == Aiheesta muualla == *
Lintulauta

thumb|250px|Perinteinen itse tehty puinen lintulauta. Lintulauta on pikkulintujen ruokintaan tarkoitettu alusta tai laite. Lintulautoja käytetään lintujen talviruokintaan sekä houkuttamaan lintuja pihoihin ja puutarhoihin. == Tyypit == pienoiskuva|Pensastiaisten ruokintaa talilla. === Siemenet === Yleisin lintulaudan tyyppi muodostuu maanpinnan yläpuolelle kohotetusta alustasta, jolle on asetettu kasvien, kuten auringonkukan siemeniä tai jyviä. Laudalla voi olla myös katos ja seiniä. Monimutkaisempi lintulauta toimii ruokinta-automaattina siten, että kun linnut nokkivat siemeniä laudan alaosan koloista, niitä valuu ylhäältä lisää. === Tali === Toinen lintulaudan muoto on kehikon sisään asetettu kimpale talia tai muuta rasvaa. Tällaista ruokintaa käytetään talvisin linnuille, jotka syövät luonnossa hyönteisiä ja muita pieniä eläimiä. Suomessa taliruokintaan käytetään usein laudan sijaan yksinkertaista verkossa olevaa talipalloa. === Mesi === Eräs lintulaudan muoto on ylhäältä täytettävä astia, joka sisältää keinotekoista mettä eli sokeripitoista nestettä. Tällainen lintulauta houkuttaa mettä ravinnokseen käyttäviä lintuja, kuten kolibreja. Kolibrilaudat ovat usein kirkkaan punaisia, jotta kolibrit huomaisivat laudan. Sokerineste täytyy vaihtaa muutaman päivän välein, ettei siinä ala kasvaa linnuille haitallisia pieneliöitä. == Ylläpito == Lintulaudan rakenteissa ei saa käyttää kyllästettyä puuta sen myrkyllisyyden vuoksi.http://birdlife.fi/lintuharrastus/talviruokinta.shtml#automaatit Suunnittelussa on otettava huomioon, ettei lintujen ulostetta pääse ruokinta- astiaan. Uloste levittää herkästi tauteja linnusta toiseen. Lintulauta tulee siivota säännöllisin väliajoin. Pitkään laudalla oleva ravinto on suojattava säältä, sillä liiallinen kosteus pilaa sen. ==Katso myös== * Linnunpönttö * Pihabongaus ==Lähteet== ==Kirjallisuutta== * Bergenholz, P. 2005. Rakennamme lintulautoja ja pesäpönttöjä. Karkkila: Kustannus-Mäkelä Oy. 48 s. ISBN 951-873-848-3 ==Aiheesta muualla== * Poutanen, T. 1997. Nyt on aika aloittaa lintujen talviruokinta. Luonnonsuojelija, no. 10, s. 1. Lintujen talviruokinta (viitattu 25.3.2008) * Birdlife Suomi, lintujen talviruokinta Luokka:Eläinruoka Luokka:Lintuharrastus
Finlandia

Finlandia voi tarkoittaa seuraavia asioita: * Suomi, monilla kielillä (esimerkiksi uuslatina, espanja, italia) Finlandia, valtio Euroopassa * Finlandia, Jean Sibeliuksen teos * Finlandia Uutistoimisto * Finlandia Vodka, alkoholijuoma ;Palkintoja * Finlandia-palkinto, Suomen Kirjasäätiön jakama palkinto * Finlandia Junior -palkinto, Suomen Kirjasäätiön jakama palkinto * Tieto-Finlandia-palkinto, Suomen Kirjasäätiön jakama palkinto * Napero- Finlandia, Päätalo-instituutin järjestämä lasten kirjoituskilpailu * Arkkitehtuurin Finlandia -palkinto, SAFAn palkinto * Iskelmä-Finlandia, Nokian kaupungin myöntämä populaarimusiikin palkinto * Sarjakuva-Finlandia ;Kilpailuja * Finlandia-ajo, ravikilpailu * Finlandia-hiihto, hiihtokilpailu * Finlandia Trophy, kansainvälinen taitoluistelukilpailu ;Kulttuuri * Mieskuoro Finlandia, suomalainen mieskuoro * Finlandia-klubi, lahtelainen rock-klubi * Finlandia-sarja, Hannu Salaman romaanisarja * Finlandia: Otavan iso maammekirja, 1980-luvulla ilmestynyt kirjasarja Suomen maantieteestä * Finlandia, vuonna 1922 valmistunut Suomea esittelevä elokuva * Finlandia, Suomessa kolme kertaa järjestetty filateelinen näyttely * Sirkus Finlandia, suomalainen sirkus * Finlandia, Fazerin marmeladi * Finljandija, Pietarissa vuodesta 1908 ilmestynyt aikakauskirja ;Yhtiöitä ja yrityksiä * Finlandia Group, suomalainen varainhoitoyhtiö * Finlandia Kirja, suomalainen antikvariaatti * Finlandia Records, suomalainen klassisen musiikin levy-yhtiö * Kino Finlandia, elokuvayhtiö * Finlandia Uistin, suomalainen uistinvalmistaja * Finlandia Uutistoimisto, Suomessa toisen maailmansodan aikana toiminut yksityinen uutistoimisto * Radio Finlandia, Espanjassa Malagan alueella toimiva suomenkielinen radiokanava ;Rakennuksia * Finlandia-talo, konsertti- ja kongressikeskus Helsingissä * Finlandia Hotels, suomalainen hotelliketju * Finlandia, entinen hotelli, nykyinen vanhusten hoitokoti Punkaharjulla ;Kulkuvälineitä * M/S Finlandia, Eckerö Linen rahtauksessa oleva alus * M/S Princess Maria, aiemmin M/S Finlandia, Silja Linelle kuulunut autolautta * Finlandia, suomalainen 1920-luvulla valmistettu automerkki * Saab: ** Saab 99 Finlandia (1976-1978) ** Saab 900 Finlandia/CD (1979-1986) ;Yhdysvalloissa * Finlandia Foundation, Yhdysvalloissa toimiva suomalaista kulttuuria tukeva säätiö * Finlandia University, yliopisto Yhdysvalloissa * Finlandia Cheese, Valion yhdysvaltalainen tytäryhtiö ;Maailmassa * Fjordo Finlandia, vuono Tulimaassa, Chilessä * Finlandia Foothills, vuoristo Aleksanterinsaarella, Etelämantereella * Tuindorp Finlandia, puutarha Almelossa, Alankomaassa
Eruption

”Eruption” () on Van Halenin kappale, joka käytännössä on Edward Van Halenin soittama kitarasoolo. Kappale on alun perin julkaistu Van Halenin ensimmäisellä albumilla Van Halen vuodelta 1978. Alun perin kyseessä oli harjoitus tai lämmittelyotos, eikä Eddie edes yrittänyt tehdä mitenkään mullistavaa kitarataiteilua. Kyseessä on kuitenkin yksi kaikkien aikojen mullistavimmista kitarasooloista – lähinnä siksi, ettei aiemmin ollut kuultu yhtä nopeaa kitaransoittoa, joka sisältää muun muassa niin kutsuttua tapping- sekä tremolopikkaustekniikkaa. Eddie itse totesi tehneensä soittaessaan jopa muutaman virheen. Kappaleen alussa rumpali Alex Van Halen ja basisti Michael Anthony ”antavat lisää vauhtia” Eddielle, kuten yleensä live-esiintymissä. Myöhemmin ”Eruptionista” tuli Van Halenin usein konserteissaan esittämä hitti, jonka se soitti koko uransa ajan aina ollessaan pääesiintyjä. Muun muassa guitar.about.com -sivusto on valinnut ”Eruptionin” maailman toiseksi parhaaksi kitarasooloksi. Eddie Van Halen teki kappaleesta kaksi versiota studiossa. Kitaran ääni tulee 8-raitaisella nauhurilla tehdyistä kaiuista. Kappale on julkaistu myös ”Runnin’ with the Devilin” singlen b-puolena. == Lähteet == Luokka:Van Halenin kappaleet Luokka:Vuoden 1978 kappaleet
Alex Van Halen

Alexander Arthur ”Alex” Van Halen (s. 8. toukokuuta 1953 Nijmegen, Alankomaat) on hollantilaissyntyinen rumpali ja muusikko. Hän on kitaristi Eddie Van Halenin veli. Heidän isänsä oli Jan Van Halen. Heidän ja basisti Michael Anthonyn ja David Lee Rothin yhtyeen nimeksi otettiin veljesten sukunimi Van Halen. Alex on nykyään naimisissa Stine Schybergin kanssa ja heillä on kaksi poikaa, Malcolm ja Aric, joista Aric harrastaa kilpajuoksua.Van Halen juoksi kilpaa Lapinlahdella, Turun Sanomat 22.7.2013 == Lapsuus ja nuoruusvuodet == Alex soitti nuoruudessaan kitaraa ja jammaili Eddien rummuilla aina silloin tällöin. Lopulta Alexista tuli niin hyvä, että peittosi veljensä taidoillaan. Tästä syystä Eddie siirtyi kitaraan, ja hänestä tuli yksi maailman parhaimmista kitaristeista. Perhe muutti Pasadenaan Kaliforniaan vuonna 1963. Kerran kun Eddie osti lehtien jakamisella saamillaan rahoilla uudet rummut, Alex päätti kokeilla niitä soittamalla The Surfaris -yhtyeen rumpalin rumpusoolon kappaleeseen "Wipe Out". Eddie huomasi veljensä taidot ja he vaihtoivat soittimia keskenään. == Musiikkiura == Alexilla oli 1970-luvun alussa useita yhtyeitä, joissa yleensä soitti myös hänen veljensä. Vuonna 1972 Eddie ja Alex perustivat yhtyeen nimeltä Mammoth, jossa Alex soitti rumpuja, Eddie lauloi ja soitti kitaraa ja Mark Stone bassoa. Kun Stone kaksi vuotta myöhemmin sai yhtyeestä lähtöpassit, basistiksi valittiin Michael Anthony ja laulamaan David Lee Roth, joten Eddie soitti enää kitaraa. Mammoth vaihtoi nimensä Van Haleniksi, koska oli jo olemassa Mammoth-niminen yhtye. Lavalla Alexia pidetään yleisön viihdyttäjänä ja aggressiivisien rumpusoolojen soittajana. == Rummut == Alex käyttää Paiste Rude -symbaaleja ja Ludwigin rumpuja. == Lähteet == == Aiheesta muualla == Luokka:Van Halen Luokka:Yhdysvaltalaiset rockmuusikot Luokka:Yhdysvaltalaiset rumpalit Luokka:Amerikanalankomaalaiset Luokka:Vuonna 1953 syntyneet Luokka:Elävät henkilöt
Bryan Mantia

Bryan ”Brain” Mantia (s. 1964) on yhdysvaltalainen rumpali, joka on soittanut yhtyeissä Limbomaniacs, Primus, Praxis ja Guns N’ Roses. Hän liittyi Guns N’ Rosesiin Josh Freesen lähdettyä vuonna 2000. ==Tuotantoa== Primus * Brown Album (1997) * Rhinoplasty (1998) * Antipop (1999) Giant Robot * Giant Robot (1996) Colonel Claypool’s Bucket of Bernie Brains * The Big Eyeball in the Sky (2004) Guns N’ Roses * Chinese Democracy (2008) == Aiheesta muualla == * Bryan Mantian sivusto Luokka:Yhdysvaltalaiset rumpalit Luokka:Guns N’ Rosesin jäsenet Luokka:Vuonna 1964 syntyneet Luokka:Elävät henkilöt
Saastuminen

Saastuminen on ympäristön pilaantumista, joka aiheuttaa eliöille haittaa tai kuoleman. Suurin osa saastumisesta tapahtuu kemikaalipäästöinä ilmaan, maaperän tai veteen, mutta nykyisin myös mm. melun ja valon katsotaan aiheuttavan saastumista. Saaste taas on terveyttä tai luontoa vahingoittava tai yleistä viihtyvyyttä haittaava aine ilmassa, vesistöissä tai maaperässä. Esimerkiksi ilmansaasteet ovat eräs ihmistoiminnan aiheuttama päästömuoto. Saastuminen on tyypillisesti ihmisen toiminnan aiheuttamaa, ja se aiheuttaa haittaa eliöille muuttamalla niiden elinympäristöä. Päästö tai jäte on saastetta vain, jos se aiheuttaa haittaa: esimerkiksi vesihöyrypäästöjä voimalaitosten jäähdytystorneista ei pidetä saasteena, mutta savukaasupäästöt voimalaitoksen savupiipusta sisältävät saasteita. Toisaalta haitallinen aine on saaste vain, jos se pääsee luontoon: esimerkiksi elohopea on luonnossa saastetta mutta lämpömittarissa ei. Saaste voi olla myös subjektiivinen käsite: joku voi kokea kovaäänisen musiikin miellyttäväksi mutta toinen melusaasteeksi. == Saastumisen tyyppejä == *ilman saastuminen *vesien saastuminen *maaperän pilaantuminen *melusaaste *valosaaste *lämpösaaste == Katso myös == * Ympäristönsuojelu * Ekotoksikologia * Kestävä kehitys == Lähteet == * Luokka:Seulonnan keskeiset artikkelit
Jäähdytystorni

Jäähdytystorni on laite, jolla voidaan viilentää jotain kiertoainetta, yleensä vettä, liki ympäristön lämpötilaan. Tyypillisimmät käyttökohteet ovat lauhdevoimalaitos ja ydinvoimala, joissa tornilla lauhdutetaan höyryturbiinista tuleva matalapaineinen höyry vedeksi. Tähän tornia käytetään alueilla, joilla ei ole riittävästi viileää jäähdytysvettä käytettävissä. Alueilla, joilla jäähdytysvettä on tarjolla kuten Suomessa, käytetään edullisempaa lauhdutinta. Leningradin ydinvoimalan uusien yksiköiden jäähdytykseen rakennetaan kuitenkin jäähdytystornit eikä lämpöä siirretä Suomenlahteen. Venäjän nykyinen laki kieltää uusien voimalaitosten jäähdytyksen luonnonvesiin. Satelliittikuvien perusteella (esim. Google Maps) samanlainen ratkaisu oli rakenteilla myös Tšernobylin kesken jääneille viitos- ja kuutosreaktoreille. Muita käyttökohteita ovat muun muassa öljyjalostamot ja petrokemian laitokset. Jäähdytystornin toiminta perustuu veden haihtumiseen. Ilmaan haihtuva vesi ottaa energiaa prosessihöyrystä ja lauhduttaa sitä vedeksi. Esimerkiksi ydinvoimaloissa käytetään lauhdevesikiertoa, johon siirretään lämpö voimalan sisäisestä kierrosta (ts. radioaktiivista vettä ei kulje jäähdytystorneissa). Vesi suihkutetaan tornin yläpäästä, josta se putoaa tornin lattialle. Jäähdytystornit jaetaan lämmönsiirtomekanismin perusteella kahteen päätyyppiin: * märkä jäähdytystorni * kuiva jäähdytystorni == Lähteet == == Aiheesta muualla == Luokka:Voimalaitos Luokka:Ydinvoima Luokka:Seulonnan keskeiset artikkelit
FSR Tarpan

FSR Tarpan oli puolalaisen FSR:n (Fabryka Samochodów Rolniczych) maastoautomalli, joka oli suunniteltu maanviljelijöiden käyttöön. Autossa oli ulkoisia piirteitä sekä Land Roverista että Mercedes-Benz G:stä. Tarpan oli tarkoitettu vastineeksi neuvostoliittolaisille UAZ- ja GAZ-maastoautoille. Tarpanissa käytettiin paljon osia muista autoista: moottori oli FSO Polonez 1,5-litraisen moottorin tehottomampi versio, mittaristo oli myös Polonezista, ovenkahvat olivat puolestaan Polski-Fiat 125p:stä. Lisäksi Tarpaniin sai Ivecon moottorin. Lopulta FSR siirtyi Tarpaneineen Daewoon haltuun kuten FSO:lle oli käynyt. Myöhemmin FSR ja FSC sulautettiin yhteen, ja nykyäänkin Tarpania valmistetaan Intrall Honker-nimellä. == Teknisiä tietoja == *Henkilömäärä: 2 + 8 *Vetojärjestelmä: 4x4 *Mitat ja painot **Kokonaispaino: 2100 kg **Kantavuus: 850 kg **Pituus: 4,63 m **Leveys: 1,96 m **Korkeus: 2,16 m **Kääntösäde 13,5 m *Tekniikka **Huippunopeus: 100 km/h Ivecon moottorilla täyteen kuormattuna **Polttoainesäiliöt: kaksi 55-litraista säiliötä **Polonez-moottorin teho : 55 kW (75 hv) 4000 r/min **Vaihteisto synkronoitu, viisi vaihdetta eteen ja yksi taakse **Renkaat kokoa 8.40x15 **Sähköjärjestelmä 12 V == Katso myös == *Puolan autoteollisuus == Aiheesta muualla == *Intrall luokka:Pakettiautot
Erongo

Erongo on yksi Namibian neljästätoista alueesta. Erongovuoren mukaan nimetty alue sijaitsee Namibian keskiosassa Atlantin valtameren rannikolla. Vuoden 2023 väestönlaskennan mukaan alueella oli 240 206 asukasta, ja sen pinta-ala on 63 639 neliökilometriä. Erongon pääkaupunki on Swakopmund. Erongoon kuuluu myös Walvis Bayn kaupunki sekä eräässä vaiheessa Lounais-Afrikan pääkaupunkina ollut Otjimbingwe. == Lähteet == == Aiheesta muualla == *
Omaheke

Omaheke on yksi Namibian neljästätoista alueesta. Se sijaitsee Namibian itäosassa Botswanan rajalla. Sen pinta-ala on 84 745 neliökilometriä. Vuoden 2023 väestönlaskennan mukaan alueella oli 102 881 asukasta. Alueen pääkaupunki on Gobabis. == Lähteet == == Aiheesta muualla == Luokka:Namibian alueet
FSC Żuk

Żuk oli FSC-tehtaan pakettiauto, jota tehtiin Lublinissa, Puolassa vuodesta 1958 vuoteen 1997. Żuk perustui alkujaan epäsuorasti Chevroletiin 1940-luvulta. Chevrolet oli näet myynyt lisenssin autoon Neuvostoliittoon, josta lisenssi myytiin varsovalaiselle FSO:lle. Żuk tarkoittaa puolaksi kovakuoriaista. Żukia myytiin pääasiallisesti valtion organisaatioille ja myös yksityisille, kun Nysaa sen sijaan myytiin armeijalle ja poliisille. Żuk oli 1980-luvun lopussa ongelmissa, mutta Daewoo osti tehtaan ja muutti auton nimen Lubliniksi, jolla nimellä sitä myytiin entisille SEV-maille. Żukista tuli monta erilaista korityyppiä, ja siinä oli – erikoista kyllä – erillinen etujousitus. Żuk ei sen sijaan uudistunut kovinkaan merkittävästi teknisesti elinkaarensa aikana. Kymmenen tuotantovuoden jälkeen autoa kyllä uudistettiin hieman. Żuk oli suosiossa maanviljelijöiden keskuudessa, ja puolalaisilla toreilla näkyy yhä Żukeja. Myös Puolan posti käytti Żukeja paljon oransseiksi maalattuna. Lisäksi palokunnat käyttivät autoa miehistönkuljetukseen ja jopa pienien palojen sammutukseen. Żukin seuraaja oli Lublin jota FSC-FSR- yhteisyritys (Intrall ) yhä yhdessä Intrall Honkerin kanssa (Ent. Tarpan Honker) valmistaa. == Katso myös == * Puolan autoteollisuus == Aiheesta muualla == Zuk Luokka:Pakettiautot Luokka:1950-luvun autot Luokka:1960-luvun autot Luokka:1970-luvun autot Luokka:1980-luvun autot Luokka:1990-luvun autot
Ohangwena

Ohangwena on yksi Namibian neljästätoista alueesta. Se sijaitsee Namibian pohjoisosassa Angolan rajalla. Sen pinta-ala on 10 703 neliökilometriä. Vuoden 2023 väestönlaskennan mukaan alueellla oli 337 729 asukasta. Ohangwena on Namibian tiheimmin asutettuja alueita. Alueen pääkaupunki on Eenhana. Ohangwenan naapurialueet ovat Omusati, Oshana, Oshikoto ja Länsi-Kavango. == Lähteet == == Aiheesta muualla == Luokka:Namibian alueet
Kunene

Kunene on yksi Namibian neljästätoista alueesta. Sen pinta-ala on 115 293 neliökilometriä. Siellä oli vuoden 2023 väestönlaskennan mukaan 120 762 asukasta. Alueen pääkaupunki on Opuwo. Kunene sijaitsee Namibian pohjoisrajalla ja rajoittuu pohjoisessa Angolaan ja lännessä Atlanttiin. Sitä asuttaviin kansoihin kuuluvat muun muassa himbat. Alue on saanut nimensä Kunenejoesta. == Lähteet == == Aiheesta muualla == *
Ofra Haza

Ofra Haza (, 19. marraskuuta 1957 Tel Aviv - 23\. helmikuuta 2000 Tel Aviv) oli israelilainen naislaulaja. Hän oli aikansa menestynein myös kansainvälistä uraa tehnyt israelilainen pop-muusikko, ja hän vaikutti merkittävästi mizrahi- kulttuurin asemaan Israelin yhteiskunnassa. Haza kasvoi vähävaraisissa oloissa. Hänen vanhempansa olivat Israeliin vuonna 1949 muuttaneita jemeninjuutalaisia. Artikkelin verkkoversio Haza aloitti esiintymisen 12-vuotiaana, julkaisi ensimmäisen albuminsa 18-vuotiaana ja oli 20-vuotiaana kotimaansa ensimmäinen naispuolinen poptähti. Hän sai uransa aikana kotimaassaan 16 kulta- ja platinalevyä. Hänen uhmamielisen tyylinsä tunnuskappaleeksi muodostui vuonna 1979 julkaistu "The Tart's Song" (Hutsun laulu).. Haza tuli kansainväliseen tietoisuuteen sijoittumalla Eurovision laulukilpailussa 1983 toiseksi kappaleella "Chai" (suom. Elossa). Hänen kansainvälinen läpimurtoalbuminsa oli 1984 julkaistu Shirei Teiman (suom. Jemeniläisiä lauluja). Albumin kappaleesta "Im Nin'Alu" julkaistiin vuonna 1988 remix-versio, josta tuli suuri kansainvälinen menestys saavuttaen suosiota sekä maailmanmusiikki- että klubimusiikkipiireissä. "Im Nina'lun" suosiota edesauttoivat Coldcutin remix-versio Eric B. & Rakimin "Paid in Full" -kappaleesta, jotka molemmat käyttivät Ofra Hazan laulua osana kappaletta. The Sisters of Mercyn kanssa tehty "Temple of Love" (vuonna 1992) ja Paula Abdulin kanssa tehty "My Love Is for Real" (1995) saavuttivat myös suosiota. Hazan ääntä kuultiin myös M/A/R/R/S-yhtyeen tanssihitissä "Pump Up the Volume". Vuonna 1992 hän levytti Don Wasin tuottaman albumin "Kirya", jolla vieraili muun muassa Lou Reed. Haza lauloi piirroselokuvassa Egyptin prinssi Mooseksen äidin, Jokebedin, roolin. Hän opetteli laulamaan eri kielillä ja Ofra Haza laulaa myös suomenkielisessä versiossa. Ofra Haza syöksyi pienlentokoneen mukana maahan Israelin ja Jordanian rajalla 3. helmikuuta 1987 mutta selvisi hengissä ja juhli sittemmin onnettomuuspäivää toisena syntymäpäivänään. Hän kuoli 42-vuotiaana vuonna 2000 AIDS:iin.Haaretz: The double life of Ofra Haza == Galleria == File:The Grave of Ofra Haza.jpg|Ofra Hazan hauta. File:Memorial Plate on Ofra Haza Childhood Home in Tel Aviv.jpg| File:Ganhatikva050.jpg| == Lähteet == == Aiheesta muualla == * Ofra Haza Official Website * Ofra Haza at Internet Movie Database * Ofra Haza memorial page at Find a Grave Luokka:Israelilaiset laulajat Luokka:Israelin euroviisuedustajat Luokka:Vuoden 1983 euroviisuedustajat Luokka:Vuonna 1957 syntyneet Luokka:Vuonna 2000 kuolleet
Pentagram

Pentagram viittaa seuraaviin asioihin: *pentagrammi, tunnuskuva *Pentagram, turkkilainen power metal -yhtye *Pentagram, yhdysvaltalainen doom metal -yhtye *Pentagram, norjalaisen black metal -yhtyeen Gorgorothin albumi. *Pentagram, kansainvälinen muotoiluyritys.